PATVIRTINTA

Raseinių rajono savivaldybės

visuomenės sveikatos biuro direktoriaus 2014 m. sausio 10 d.

įsakymu Nr.1.

**RASEINIŲ RAJONO SAVIVALDYBĖS VISUOMENĖS SVEIKATOS BIURO VISUOMENĖS SVEIKATOS PRIEŽIŪROS SPECIALISTO, VYKDANČIO SVEIKATOS PRIEŽIŪRĄ MOKYKLOJE PAREIGYBĖS APRAŠYMAS**

1. **PAREIGYBĖS CHARAKTERISTIKA**

1. Raseinių rajono savivaldybės visuomenės sveikatos biuro (toliau – Biuro) mokyklos visuomenės sveikatos priežiūros specialistas yra darbuotojas, dirbantis pagal darbo sutartį.

**II. PASKIRTIS**

2. Mokyklos visuomenės sveikatos priežiūros specialisto pareigybė skirta – užtikrinti tinkamą ir teisingą sveikatos priežiūrą mokykloje, organizuojant ir įgyvendinant priemones, susijusias su ligų ir traumų profilaktika, kas padėtų mokiniams saugoti ir stiprinti sveikatą.

**III. SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

3. Turėti aukštąjį universitetinį biomedicinos mokslo studijų srities visuomenės sveikatos krypties išsilavinimo bakalauro laipsnį arba šiam išsilavinimui prilygintą kvalifikaciją.

4. Visuomenės sveikatos priežiūros specialistas turi žinoti ir suprasti:

4.1. visuminę (holistinę) sveikatos sampratą;

4.2. visuomenės sveikatos priežiūros sistemos, kaip sudedamosios Lietuvos nacionalinės sveikatos sistemos dalies, struktūrą, funkcijas;

4.3 mokyklos bendruomenės dalyvavimo, siekiant išsaugoti ir stiprinti mokinių sveikatą, reikšmę, jos įtraukimo į šią veiklą galimybes, būdus;

4.4. Lietuvos Respublikos įstatymus, kitus teisės aktus, reglamentuojančius vaikų sveikatos priežiūrą, sveikatos saugą bei stiprinimą, Pasaulio sveikatos organizacijos ir Europos Sąjungos strateginio planavimo dokumentus vaikų ir paauglių sveikatos bei vystymosi klausimais;

4.5. vaikų sveikatos stiprinimo principus ir metodus;

4.6. vaikų užkrečiamųjų ir neužkrečiamųjų ligų epidemiologijos principus, epidemiologinės priežiūros pagrindines priemones, specifinius šių ligų profilaktikos principus ir metodus;

4.7. biostatistikos pagrindus;

4.8. vaikų sveikatos rodiklius;

4.9. veiksnius, darančius įtaką vaikų sveikatai;

4.10. vaikų teises ir socialines garantijas;

4.11. asmens sveikatos informacijos konfidencialumo reikalavimus;

4.12. vaiko organizmo vystymosi anatominius, fiziologinius, psichologinius ypatumus, fizinės ir socialinės aplinkos veiksnių poveikį vaiko organizmo vystymuisi;

4.13. mokinių ugdymo proceso organizavimo ypatumus ir dienos režimą;

4.14. vaikų sveikos mitybos principus ir taisykles;

4.15. mokinių ugdymo aplinkos atitikties visuomenės sveikatos priežiūros teisės aktų reikalavimams pagrindinius vertinimo principus;

4.16. bendravimo su mokyklų bendruomene būdus ir pagrindines priemones.

5. Specialistas turi mokėti ir gebėti:

5.1. analizuoti bei vertinti mokyklos bendruomenės sveikatai įtaką darančius veiksnius;

5.2. paaiškinti mokiniams, tėvams bei mokytojams sveikatos išsaugojimo bei stiprinimo būdus bei išmokyti juos taikyti praktiškai;

5.3. laiku pastebėti mokinių sveikatos problemas, nustatyti jų svarbą ir prioritetus, prireikus nukreipti juos į sveikatos priežiūros įstaigas;

5.4. pasirinkti tinkamus sveikatos stiprinimo metodus ir juos taikyti;

5.5. mokėti vertinti ugdymo aplinką, mokinių mitybą, ugdymo procesą pagal teisės aktus, reglamentuojančius vaikų sveikatos priežiūrą, sveikatos saugą bei stiprinimą;

5.6. atpažinti gyvybei pavojingas būkles, suteikti pirmąją pagalbą;

5.7. savarankiškai ir pasitelkdamas mokyklos bendruomenę bei kitų institucijų specialistus, suinteresuotus asmenis rengti sveikatinimo veiklos programas (projektus);

5.8. bendrauti ir bendradarbiauti su mokyklos bendruomene, dirbti komandoje;

5.9. vykdyti tiriamąjį darbą;

5.10. planuoti ir vertinti savo veiklą, tvarkyti veiklos dokumentus, rengti ataskaitas bei rekomendacijas;

5.11. pristatyti savo veiklą ir jos rezultatus;

5.12. dirbti kompiuteriu (Word, Exel; gebėti naudotis internetu, teisinės bazės informacine sistema);

5.13. sklandžiai dėstyti mintis raštu ir žodžiu, išmanyti raštvedybos taisykles;

6. Vertybinės nuostatos:

6.1. vadovautis sveikos gyvensenos nuostatomis, neturėti žalingų įpročių, būti pavyzdžiu mokyklos bendruomenei;

6.2. nepriekaištinga profesinė reputacija: elgesys ar veikla, nepažeidžianti profesinės etikos, deontologijos normų, principų ir taisyklių.

**IV. ŠIAS PAREIGAS EINANČIO DARBUOTOJO FUNKCIJOS**

7. Pagrindinės specialisto funkcijos yra šios:

7.1. sveikatinimo veiklos metodinių konsultacijų mokytojams, mokiniams, jų tėvams (globėjams, rūpintojams) teikimas bei metodinės ir informacinės medžiagos mokinių sveikatos išsaugojimo ir stiprinimo klausimais kaupimas;

7.2. informacijos sveikatos išsaugojimo bei stiprinimo klausimais teikimas ir šios informacijos sklaida (mokyklos stenduose, renginiuose, viktorinose ir pan.) mokyklos bendruomenei;

7.3. mokyklos sveikatinimo projektų (programų) rengimo inicijavimas ir dalyvavimas juos įgyvendinant;

7.4. pagalba mokiniams ugdant sveikos gyvensenos ir asmens higienos įgūdžius;

7.5.dalyvavimas organizuojant mokinių maitinimo priežiūrą, skatinant sveiką mitybą bei sveikos mitybos įgūdžių formavimą;

7.6. mokyklos aplinkos atitikties visuomenės sveikatos priežiūros teisės aktų reikalavimams vertinimas, dalyvavimas nustatant prioritetinius mokyklos aplinkos bei sąlygų gerinimo klausimus;

7.7. pasiūlymų mokyklos vadovui dėl reikalingų priemonių, užtikrinančių traumų ir nelaimingų atsitikimų prevenciją mokykloje, teikimas;

7.8. ugdymo proceso organizavimo atitikties visuomenės sveikatos priežiūros teisės aktų reikalavimams vertinimas;

7.9. pagalba kūno kultūros mokytojams komplektuojant fizinio ugdymo grupes, informacijos dėl mokinių galimybės dalyvauti sporto varžybose teikimas kūno kultūros mokytojams;

7.10. informacijos apie kasmetinius mokinių sveikatos profilaktinius patikrinimus kaupimas, informacijos apibendrinimas bei ne rečiau kaip 1 kartą per metus (mokslo metų pradžioje) pateikimas mokyklos bendruomenei bei kitoms institucijoms teisės aktų nustatyta tvarka;

7.11. asmens sveikatos priežiūros įstaigų specialistų rekomendacijų dėl mokinių sveikatos pateikimas klasės auklėtojui (mokytojams) bei šių rekomendacijų įgyvendinimo priežiūra mokykloje;

7.12. lėtinių neinfekcinių ligų rizikos veiksnių (alkoholio, tabako, narkotikų vartojimas ir kt.) paplitimo nustatymas;

7.13. dalyvavimas mokyklos prevencinio darbo grupėse, sprendžiančiose mokinių psichologines, adaptacijos ir socialines problemas;

7.14. pagalba organizuojant mokinių imunoprofilaktiką;

7.15. informacijos visuomenės sveikatos centrui apskrityje teikimas, įtarus užkrečiamąją ligą ar apsinuodijimą mokykloje;

7.16. visuomenės sveikatos centro apskrityje specialistų nurodytų užkrečiamųjų ligų epidemiologinės priežiūros priemonių įgyvendinimas mokykloje;

7.17. pirmosios medicinos pagalbos teikimas ir koordinavimas.

8. Specialistas savo veikloje vadovaujasi Lietuvos Respublikos įstatymais ir kitais teisės aktais, sveikatos priežiūros įstaigos, kurioje dirba, įstatais (nuostatais), mokyklos vidaus tvarkos taisyklėmis bei savo pareigybės aprašymu.

9. Specialistas dirba bendradarbiaudamas su mokyklos bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais, teikia duomenis apie mokinių sveikatą mokyklos vidaus audito koordinavimo darbo grupei.

**V. ŠIAS PAREIGAS EINANČIO DARBUOTOJO PAVALDUMAS**

10. Mokyklos visuomenės sveikatos priežiūros specialistas, tiesiogiai pavaldus Biuro Vaikų ir jaunimo sveikatos priežiūros specialistei.

**VI. ŠIAS PAREIGAS EINANČIO DARBUOTOJO TEISĖS IR PAREIGOS**

11. Specialisto pareigos:

11.1. Įtarus mokinio atžvilgiu naudojamą psichologinį, fizinį ar seksualinį smurtą, pranešti apie tai mokyklos vadovui.

11.2. Užtikrinti, vadovaujantis Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552 „Dėl asmens sveikatos paslapties kriterijų patvirtinimo“, mokinių asmens sveikatos informacijos konfidencialumą.

12. Specialisto teisės:

12.1. Gauti tinkamas darbo sąlygas ir aprūpinimą reikiamomis priemonėmis nustatytoms funkcijoms vykdyti.

12.2. Teikti siūlymus sveikatos priežiūros mokykloje organizavimo tobulinimo klausimais.

12.3. Tobulinti kvalifikaciją Lietuvos Respublikos sveikatos apsaugos ministro nustatyta tvarka.

12.4. Gauti informaciją apie mokinio ugdymo sąlygas iš mokyklos administracijos, mokyklos savivaldos institucijų, mokytojų, reikalingą savo funkcijoms vykdyti.

**VII. ATSAKOMYBĖ**

13. Biuro visuomenės sveikatos priežiūros specialistas atsako už:

13.1. laiku teikiamų dokumentų ir duomenų teisingumą;

13.2. savo pareigų, numatytų šiuose pareiginiuose nuostatuose, netinkamą vykdymą ar nevykdymą, pagal galiojantį Lietuvos Respublikos darbo kodeksą;

13.3. įstatymų pažeidimus, padarytus vykdant savo veiklą, pagal galiojantį Lietuvos Respublikos administracinį, baudžiamąjį bei civilinį kodeksus;

13.4. padarytą materialinę žalą pagal galiojantį Lietuvos Respublikos darbo bei civilinį kodeksus;

13.5. turimos informacijos konfidencialumą ir tvarkomų dokumentų saugumą;

13.6. Biuro direktoriaus ir Biuro Vaikų ir jaunimo sveikatos priežiūros specialisto paskirto darbo organizavimą bei pavestų užduočių vykdymą.

**VIII. BAIGIAMOJI NUOSTATA**

14. Pareigybės aprašymas gali būti Lietuvos Respublikos sveikatos apsaugos ministro įsakymu keičiami atsižvelgiant į naujas Lietuvos Respublikos teisės aktų nuostatas.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_